**Atsakymai į tiekėjų pateiktus klausimus (nutraukto pirkimo Nr. 607423):**

1. „Projekte nurodyta trinkeles kloti ant 0/4 skaldos atsijų. Norėtume sužinoti, ar galima būtų naudoti 0/5 skaldos atsijas?“

**Komisijos atsakymas:** Taip. Galima.

1. „Projekte nenurodyta medžiaga, kuri yra naudojama siūlėms tarp trinkelių užpildyti. Prašome patikslinti.“

**Komisijos atsakymas:** Siūlėms tarp trinkelių užpildyti naudojama smulkios atsijos arba smėlis.

1. „Projekte nurodyta įsivertinti šalinamų želdinių atkuriamąją vertę. Pateikite projektuotojų įvertintą ir suderintą šalinamų želdinių atkuriamąją vertę, kad visi pirkimo dalyviai vienodai galėtų įsivertinti šias išlaidas, ir nurodykite, kurioje darbų pozicijoje tai įsivertinti.“

**Komisijos atsakymas:** Aiškinamojo rašto 20-21psl.: Želdinius numatoma tvarkyti šalinant blogos ir nepatenkinamos būklės medžius, taip pat invazinius medžius, išardyti veją po būsimomis dangomis, sodinti naują veją. Prieš pradedant tvarkymo darbus atkreipti dėmesį ir laikytis nurodymų nurodytų Želdinių inventorizacijoje. Bendros tvarkymo priemonės numatomos teritorijose: pašalinti sausas šakas, sergančius medžius, nuolaužas, genėti. Atliekant medžių ir krūmų tvarkymo darbus, statytojas įsipareigoją sutvarkyti antropogeninius padarinius kitų asmenų, šalių įtakotus.

Želdinių atkuriamosios vertės įkainiai apskaičiuojami vadovaujantis 2008 m. birželio 26 d. įsakymu Nr. D1-343 „Želdinių atkuriamosios vertės įkainiai“ (naujausia redakcija).

| **Medžio Pk. plane** | **Medžio rūšis** | **Kiekis, vnt.** | **Diametras, cm** | **Būklė** | **Grupė** | **Kaina, Eur.** |
| --- | --- | --- | --- | --- | --- | --- |
| 0+27K | Mažalapė liepa | 1 | 32 | bloga | II | 426,5 |
| 0+62K | Mažalapė liepa | 1 | 34 | bloga | II | 450,5 |
| 0+87D | Mažalapė liepa | 1 | 33 | bloga | II | 438,5 |
| 1+23D | Mažalapė liepa | 1 | 40 | bloga | II | 522,5 |
| 1+33K | Mažalapė liepa | 1 | 41 | bloga | II | 534,5 |
| 1+41K | Mažalapė liepa | 1 | 40 | bloga | II | 522,5 |
| 1+50K | Mažalapė liepa | 1 | 38 | bloga | II | 498,5 |
| 4+16K | Mažalapė liepa | 1 | 38 | bloga | II | 498,5 |
| 4+28K | Mažalapė liepa | 1 | 36 | bloga | II | 474,5 |
| 5+71D | Mažalapė liepa | 1 | 35 | bloga | II | 462,5 |
| 5+75K | Mažalapė liepa | 1 | 34 | bloga | II | 450,5 |
| 5+84K | Mažalapė liepa | 1 | 36 | bloga | II | 474,5 |
| 5+94K | Mažalapė liepa | 1 | 34 | bloga | II | 450,5 |
| Viso: | | | | | | 6204,5 |

1. „Techninėse specifikacijose yra numatyta, kad AC16PD asfaltbetonio mišinys turi būti su 100/150 bitumu. Prašome patikslinti, ar rangovas gali parinkti kietesnį bitumą asfalto mišiniams, kurį leidžia TRA ASFALTAS 08?“

**Komisijos atsakymas:** Techninėse specifikacijose nurodytas rekomenduojamas dažniausiai naudojamas rišiklis. Nors reglamentai leidžia 70/100.

1. „Darbuose numatyta dangos sujungimui naudoti armavimo tinklelį. Pateikite technines specifikacijas šiam tinkleliui.“

**Komisijos atsakymas:** Geosintetikos, naudojamos žemės darbams keliuose, techninių reikalavimų apraše TRA GEOSINT ŽD 13.

1. „Susisiekimo dalyje numatyta esamų ryšių kabelių įdėjimas į apsaugas PVC d110 mm. Pateikite technines specifikacijas šioms PVC apsaugoms.“

**Komisijos atsakymas:** PVC d110mm vamzdžiai, standumo klasė SN8.

1. „Nurodykite, kur reikia išvežti šalinamus medžius, ar tai yra rangovo nuožiūra pasirenkama vieta?“

**Komisijos atsakymas:** Šalinamus medžius reikia perduoti seniūnijai, kontaktuoti su seniūnu (-e).

1. „Susisiekimo dalyje yra numatyta vejos įrengimas. Pateikite technines specifikacijas šiam darbui.“

**Komisijos atsakymas:**

Vejos įrengimas – vejos tipo (dekoratyvinė, sportinė ar paprastoji) ir įrengimo būdo (naujos vejos sėjimas, esamos gerinimas, klojimas ritininės vejos ar sodinimas vejas pakeičiančių dekoratyviųjų augalų) parinkimas, žemės (dirvos) paruošimas, vejų žolių sėklų mišinio parinkimas pagal vejos tipą, sėja.

Įrengiant sėtines vejas būtina sunaikinti seną augaliją, pagerinti esamą armens sluoksnį, o jei jo nėra (po statybų) iš reikiamo substrato suformuoti armens sluoksnį, jį patręšti mineralinėmis trąšomis, kokybiškai išlyginti dirvos paviršių ir tolygiai pasėti reikiamą sėklų mišinį.

Piktžolės ir kiti nenaudingi augalai sunaikinami herbicidais: dviskiltės žolės – banvelu (15–20 ml arui), starane (10–15 ml arui), visos žolės – roundapu (50 ml arui).

Nurodytas herbicido kiekis skiedžiamas 25 l vandens. Panaudojus herbicidus vejų žolės sėjamos po 2–3 savaičių (jei nebuvo naikinta velėna).

Armens sluoksnis dekoratyviosioms vejoms suformuojamas ne mažesnis kaip 15–20 cm, o sportinėms vejoms – 25 cm. Jei dirvos pH yra 5,5 ar rūgštesnė, dirvą būtina kalkinti.

Esant pakankamam armens sluoksniui, jį būtina perkasti 8–10 cm gyliu, rūpestingai išrenkant šakniastiebines piktžoles, statybos atliekas (ypač svarbu įrengiant parterines ir sportines vejas).

Lengvai vandenį praleidžiančiuose gruntuose (smėlio, skaldos, rupaus žvyro) klojamas 5–10 cm storio priemolio sluoksnis, kad sulaikytų paviršinę drėgmę. Sunkus molingas armens sluoksnis pagerinamas kompostinėmis durpėmis, kompostu, smėliu ir visa tai gerai išfrezuojama.

Paviršiui išlyginti naudojamos įvairios techninės priemonės. Didesni plotai (didesni kaip 0,5 ha) niveliuojami, nustatant bazinių aukščių taškus ir tarp jų suformuojant plokštumas. Dideli plotai vejoms, ypač sportinėms, išlyginami lazeriniu greideriu, maži – naudojant medinį tašą. Nesuslūgusias (iškasinėtas) sklypo vietas reikia suspausti atskirai, sutankinant gruntą. Po lietaus nelygios vietos užpilamos žeme. Po žiemos suslūgusi žemė išpurenama 2–3 cm gyliu ir po to išlyginama.

Vejoms skirtuose žemės plotuose būtina suformuoti 0,5–0,6 proc. nuolydį vandeniui nubėgti.

Prieš sėją vienam arui vejos reikia išberti 3–4 kg kompleksinių trąšų (N8P20K30) ir įterpti į dirvą akėčiomis (mažuose plotuose – grėbliu). 1 ha šarmingų sunkių molio ir priemolio dirvų reikia N – 4–5, P – 6–9, K – 4–6 kg/arui veiklios medžiagos trąšų, o silpnai šarmingoms ir lengvo priemolio dirvoms N – 2–3, P – 4–6, K – 3–4 kg/arui veiklios medžiagos.

Dirva voluojama sunkiu (125–135 kg) volu 2–3 kartus. Negalima voluoti per daug drėgnos ir per daug sausos dirvos. Atsiradę nelygumai užberiami žeme. Jei žemė buvo paruošta iš rudens, ji voluojama vieną kartą, prieš tai ją išlyginus.

Žolių sėjos laikas priklauso nuo dirvožemio paruošimo ir klimatinių sąlygų. Esant pakankamai drėgmės ar turint įrengtą laistymo sistemą, žolių sėklas galima sėti visą vegetacijos laikotarpį. Geriausia sėti pavasarį, antroje vasaros pusėje ir ankstyvą rudenį iki rugsėjo antros pusės (žolių sėklos sudygsta per 2–3 savaites).

Paprastosios paskirties (kraštovaizdžio) vejose sėjos norma – 10–15 g/m2. Sėjami tokie žolių mišiniai:

1. vidutinio derlingumo, sunkiuose ir drėgnuose dirvožemiuose: raudonųjų kuokštinių eraičinų – 20 proc., raudonųjų šakniastiebinių eraičinų – 30 proc., pievinės miglės – 20 proc., paprastosios smilgos – 15 proc., daugiametės svidrės – 5 proc., žemaūgių motiejukų – 10 proc.;

2. lengvuose, mažai derlinguose ir eroduojamuose dirvožemiuose: avinių eraičinų – 20 proc., raudonųjų kuokštinių eraičinų – 15 proc., raudonųjų šakniastiebinių eraičinų – 20 proc., nendrinių eraičinų – 10 proc., pievinės miglės – 10 proc., baltosios smilgos – 10 proc., daugiametės svidrės – 5 proc., žemaūgių motiejukų – 10 proc.;

3. sausuose nederlinguose dirvožemiuose: avinių eraičinų – 40 proc., raudonųjų kuokštinių eraičinų – 10 proc., raudonųjų šakniastiebinių eraičinų – 10 proc., plokščiosios miglės – 10 proc., paprastosios smilgos – 5 proc., baltosios smilgos – 10 proc., daugiametės svidrės – 5 proc., beginklės dirsuolės – 10 proc. žolių sėklos.

Sėjos darbai turi būti atliekami tokia tvarka:

1. dirva suvoluojama arba suspaudžiama;

2. mažuose plotuose sėklos tolygiai paskleidžiamos rankomis (pusė reikiamo sėklų kiekio išbarstoma išilgai sklypo, kita pusė skersai sklypą);

3. dideliuose sklypuose žolių sėklos sėjamos specialiomis sėjamosiomis;

4. siekiant, kad sėklos lengviau pasiskleistų, jos sumaišomos su smėliu ar sausa durpe;

5. pasėtos sėklos sekliai įterpiamos į dirvą: smilgų, miglių sėklos – 0,9–1,0 cm, raudonųjų ir avinių eraičinų – 1,0–1,5 cm, daugiamečių svidrių bei nendrinių eraičinų – 1,5–2,0 cm gyliu;

6. įterptos sėklos privoluojamos;

7. prieš sėjant šlaituose, juose turi būti tempiami tinklai šlaitams sutvirtinti.

Įrengtos vejos dirvožemio paviršius turi būti visą laiką drėgnas. Laistoma smulkialašiais ar rūką skleidžiančiais purkštukais. Išplautos vietos atsėjamos. Žolė pirmą kartą pjaunama, kai ji pasiekia 10–12 cm aukštį.

Esamų vejų gerinimas:

1. lygiu paviršiumi gražiai susiformavusios natūralios pievelės gali būti paverstos pakankamai geros kokybės vejomis, pradėjus dažniau (ne mažiau kaip 3–4 kartus per vegetaciją) pjauti ir tręšti amonio salietra (po kiekvieno vejos nupjovimo), skiriant 10–15 g/m2;

2. į labai retą žolyną (kur varpinių žolių ūglių yra ne daugiau kaip 50 vnt./100 cm2 ploto) pavasarį (kai dirvožemis pradžiūva), supurenus vejos paviršių, įsėjama varpinių žolių. Sėklos įterpiamos akėčiomis ar grėbliu, po to suvoluojama.

1. „Suvestiniame darbų kiekių žiniaraštyje sk. Sankasos įrengimo darbai, poz. 6. Smėlio sluoksnio įrengimas po žvyro sluoksniu kelkraštyje. Patikslinkite, kur yra įrengiama ši konstrukcija, nes pateiktuose skersiniuose pjūviuose kelkraštis nenumatytas. Taip pat pateikite technines specifikacijas šiam smėliui.“

**Komisijos atsakymas**: Pk.4+45 – 4+90 (žr. brėžinį ,,Skersiniai pjūviai 1“) numatomas smėlio sluoksnio įrengimas po žvyro sluoksniu kelkraštyje. Smėlio specifikacijos tokios pat, kaip ŠNS.

1. „Jei atliekant statybos ar kitokius darbus aptinkama asmenys archeologinių radinių ar nekilnojamojo daikto vertingųjų savybių, valdytojai ar darbus atliekantys apie tai privalo pranešti savivaldybės paveldosaugos padaliniui – ar reikia papildomai įsivertinti archeologinius tyrimus?“

**Komisijos atsakymas**: 2013 m. buvo atlikta Kauno g. archeologinių tyrimų ataskaita. Paaiškėjo, kad iš esmės nėra kultūrinio sluoksnio, tik XX a. būdingas supylimas. Vienintelis radinys – grindinio plytelės dalis – perduotas A. ir J. Juškų muziejui. Tai aprašyta aiškinamajame rašte 5 psl. Žinoma, vykdant darbus kultūros paveldo teritorijoje apie aptiktus archeologinius radinius privalote pranešti savivaldybės paveldosaugos padaliniui.

1. „Projekte nurodyta rekomendacija šaligatviams naudoti trinkeles 38,5x38,5x8 cm. Norime sužinoti, ar galima naudoti 37,5x37,5x8 cm trinkeles, kurios yra plačiau prieinamos?“

**Komisijos atsakymas**: Projekte numatytos trinkelės tokios, kokias rekomendavo Kultūros paveldo departamento Kauno teritorinis skyrius. Tai nurodyta aiškinamajame rašte psl. 23. Plyteles galima naudoti 37,5x37,5x8 cm.

1. „Prašome pateikti Inžinerinių geologinių tyrinėjimų ataskaitą“.

**Komisijos atsakymas**: Pridedama.

1. „Prašome patikslinti šiuos susisiekimo dalies projekto darbus: (Paruošiamieji ir ardymo darbai, 2 pozicija). Ar reikia įsivertinti kertamų medžių atstatomąją vertę?“

**Komisijos atsakymas**: Taip, šalinamų medžių atstatomąją vertę reikia įsivertinti.

1. „Prašome patikslinti šiuos susisiekimo dalies projekto darbus: (Paruošiamieji ir ardymo darbai, 6 pozicija). Frezuojamas asfaltas lieka rangovui ar atiduodamas užsakovui?“

**Komisijos atsakymas**: Darbų kiekiuose numatomas statybinių šiukšlių išvežimas 10 km atstumu. Statybinės atliekos išvežamos į atliekų saugojimo ir tolesnio perdirbimo aikštelę savivaldybės sutarimu. Šiuo atveju frezuotas asfaltas perduodamas seniūnijai.

1. „Prašome patikslinti šiuos susisiekimo dalies projekto darbus: Skersiniuose profiliuose prie detalių „A“ ir „A1“ pateikta, kad turi būti įrengiama sandarinimo juosta, tačiau kiekių žiniaraštyje jų nėra. Kokį kiekį vertintis sandarinimo juostos bei nurodykite jų TS.“

**Komisijos atsakymas**: Taip, sandarinimo juosta darbų kiekiuose neįvertinta. Ji rengiama prie kelio bortų. Kiek bortų, tiek reikės sandarinimo juostos m. TS: sluoksnių sukibimas, siūlės, prijungtys ir sandarinimo siūlės, briaunų formavimas yra nurodytiĮT ASFALTAS 08 X skyriuje.

1. „Prašome patikslinti šiuos susisiekimo dalies projekto darbus: (Dangos konstrukcijos įrengimas, 4 pozicija). Ar įrenginėjant pėsčiųjų tako konstrukciją, bus galima naudoti 0/5 atsijas, nes 0/4 atsijų karjerai negamina?“

**Komisijos atsakymas**: Taip, galima fr. 0/4.

1. „Prašome patikslinti šiuos susisiekimo dalies projekto darbus: Patikslinkite TS 5.2.2. skyrių, ar galima takų pagrindo sluoksniui naudoti 0/32 žvyro skaldos sluoksnį?“

**Komisijos atsakymas**: Taip, takų pagrindo sluoksniui galima naudoti 0/32 žvyro skaldos sluoksnį.

1. „Prašome patikslinti šiuos susisiekimo dalies projekto darbus: TDP TS 9 skyriuje rašoma, kad trinkelių dangai naudojamo AŠAS projektiniai aukščiai negali nukrypti daugiau nei +-5 cm, tačiau tiek kiekių žiniaraštyje, tiek skersiniuose profiliuose, takelių dangai parodyta, kad naudojama ŠNS sluoksnis, kurią medžiagą vertintis?“

**Komisijos atsakymas**: Šaligatviams, takams naudojama ŠNS.

1. „Projekte nurodytiems horizontalaus ženklinimo darbas atlikti nėra nurodyta medžiaga ir jos specifikacijos. Prašome patikslinti.“

**Komisijos atsakymas**: Pridedamos gatvės dangos ženklinimo specifikacijos.

1. „Projekte nurodyta: „Šaligatvių trinkelių dangos matmenys privalo būti derinami su užsakovu – Kauno rajono savivaldybe. Kultūros paveldo departamento Kauno teritorinis skyrius rekomenduoja naudoti 38,5x38,5x8cm tradicinės nedažyto betono spalvos trinkeles“. Patikslinkite, ar tikrai tokių matmenų trinkelės, nes šiuo metu gaminamos 37,5×37,5×8 cm matmenų šaligatvio PLYTELĖS. Analogiškai nurodyta su kauburėliais, tai taip pat tokių matmenų negaminamos. Laukiame paaiškinimo, ar tai plytelės, ar trinkelės ir kokie jų matmenys.“

**Komisijos atsakymas**: Žr. atsakymą Nr. 11.

1. „Techniniame projekte ATR20-106-TDP-LN Lietaus nuotekų šalinimo dalyje yra suprojektuoti DN800 mm PP šuliniai, tačiau dažniausiai tiekėjai dirba ir stato PP šulinius DN630mm, DN1000mm skersmens. Prašome nurodyti, kokio skersmens yra esami šuliniai (atkarpoje pk.0+00 - pk.4+17) pastatyti ant g/b d500 linijos, kurie turi būti pakeičiami į PP DN800mm. Prašome nurodyti ir patikslinti, ar nebus įsivėlusi techninė klaida ir vietoj PP DN 800 mm, turėtų būti PP DN1000 mm skersmens šuliniai?“

**Komisijos atsakymas**: Dėl šulinių diametrų: tokie yra PIPELIFE puslapyje, vadinasi, tokie gaminami. Tačiau jeigu jie labai reti, galima pakeisti į PP dN1000 mm. Esamų šulinių diametro atkarpoje pk.0+00 - pk.4+17 (pastatytų ant g/b d500mm linijos) nurodyti negalime, nes nėra šulinių išrašų, kai kurie jų užvirinti metaliu lakštu. Prieš vykdant darbus būtina išsikviesti UAB ,,Giraitės vandenys“ atstovą. Lietaus nuotekų dalies aiškinamajame rašte parašyta labai bloga esamų šulinių būklė.

1. „Projekto susisiekimo dalies suvestiniame darbų kiekių žiniaraštyje; sk. Kiti įrengimo darbai; poz. 25. Esamos betoninės sienutės remontas, užtaisant betonu/armatūrine viela d6mm. Patikslinkite, koks vidutinis užtaisomo betonu ploto storis ir pateikite brėžinį.

**Komisijos atsakymas**: Numatoma remontuoti esama betono sienutė šalia šaligatvio. Ji tik tose vietose remontuojama, kur tikrai ,,aplaužyta, apdaužyta“. Inžineriškai negali būti mažesnis betono storis negu armatūrinė viela – t. y. 6 mm.  Ištisai sienutė nebus rekonstruojama. Tai turi būti atskiras projektas.

1. „Projekte numatyta statybinio laužo, iškasamo grunto išvežimas 10 km atstumu. Patikslinkite, ar tai konkreti vieta, į kurią reikės viską išvežti, ar į kur ir kokiu atstumu išvežti šias medžiagas rūpinasi Rangovas?“

**Komisijos atsakymas**: Statybinio laužo išvežimu ir vieta rūpinasi Rangovas arba derinti su seniūnijos seniūnu (e).

1. „Projekte numatytas horizontalus dangos ženklinimas. Patikslinkite, kokia medžiaga reikia atlikti ženklinimo darbus: dažais ar termoplastu?“

**Komisijos atsakymas**: Horizontalusis dangos ženklinimas numatytas atlikti termoplastu.

1. „Ar rangovui reikia įvertinti valstybinės reikšmės kelių Nr. 141 Kaunas-Jurbarkas-Šilutė-Klaipėda, Nr. 1907 Vilkija-Čekiškė-Ariogala bei Vytauto g., Bažnyčios g., Kauno mažosios g., Ramybės g. bei Ledynų g. kadastrinės bylos parengimą/atnaujinimą?“

**Komisijos atsakymas:** Nereikia.

1. „Pateikto projekto susisiekimo dalies darbų kiekių žiniaraščio 25 pozicijoje numatytas 40 m2/ 888 kg „Esamos betoninės sienutės remontas, užtaisant betonu/armatūrine viela d6mm“. Prašome nurodyta darbų apimtis kubiniais metrais ir reikalavimus betonui.“

**Komisijos atsakymas:** Įsivertinti betono kubatūrą turi patys rangovai, įvertinus skirtingus sienutės pataisymo storius. Betonas naudojamas C 15/20.

1. „Pateikto projekto susisiekimo dalies darbų kiekių žiniaraščio 28-29 pozicijose numatytas esamų ryšių ir elektros kabelių įdėjimas į apsaugas PVC d110mm. Prašome nurodyti reikalavimus apsaugoms (sudėtiniai ar gofruoti apsaugos vamzdžiai).“

**Komisijos atsakymas:** Tinklams naudojami sudėtiniai apsaugos vamzdžiai. Geriau įsivertinti sudėtinius vamzdžius.

1. „Pateikto projekto lietaus nuotekų šalinimo dalies darbų kiekių žiniaraščio 5 pozicijoje numatytas 65 vnt. šulinėlių įrengimas d315mm su ,,plaukiojančio” tipo ketaus grotelėmis, atlaikančiomis 40t apkrovą. Prašome nurodyti šulinių gylį.“

**Komisijos atsakymas:** Šulinių gylis duotas išilginiuose lietaus nuotekų profiliuose. Vidutinis gylis apie 1,5 m.

1. „Pateikto projekto lietaus nuotekų šalinimo dalies darbų kiekių žiniaraščio 6 pozicijoje numatytas 25 vnt. šulinėlių įrengimas d425mm su ,,plaukiojančio“ tipo dangčiais, atlaikančiais 40t apkrovą. Prašome nurodyti šulinių gylį.“

**Komisijos atsakymas:** Šulinių gylis duotas išilginiuose lietaus nuotekų profiliuose. Vidutinis gylis apie 1,6 m.

1. „Projekte nurodyta kad reikės pasodinti dvi mažalapias liepas, tačiau nėra nurodytas jų aukštis, diametras, spalva. Prašome patikslinti.“

**Komisijos atsakymas:**

**„**Sodmenys turi būti sveiki: be žaizdų, fizinių pažeidimų, kenkėjų ir grybinių ligų pakenkimų, puvinio, gyvybingi, antžeminė dalis ir šaknys fiziškai nesužaloti ir nepažeisti šalčio ar šalnų, nenuvytę.

Medžiai turi turėti prie stiebo pririštą etiketę, kurioje nenuplaunamais žymekliais įrašytas augalo lietuviškas ir lotyniškas pavadinimas, nurodytas atsparumas šalčiui, medžiams – kamieno apimtis (matuojama 1 m aukštyje nuo šaknies kaklelio, apjuosiant kamieną lanksčia matuokle 5 mm tikslumu), persodinimų skaičius ir šaknų gumulo dydis (sodinamiems su žemės gumulu) ar konteinerio talpa (pasodintiems konteineriuose).

Reikalavimai medžiams:

1. vienas tiesus kamienas. Kamieno kreivumas (didžiausias atstumas nuo kamieno iki prie jo priglaustos tiesiosios, matuojant 1 mm tikslumu) neturi būti didesnis kaip 23 mm;

2. taisyklinga, simetriška laja;

3. gerai susiformavusi šaknų sistema;

4. lapuočiams:

4.1. lajoje turi būti suformuotas skeletas, t. y. turi būti trijų eilių ašys: stiebas (pirmos eilės ašis), iš jo išaugusios šakos (antros eilės ašys) ir iš šių šakų išaugusios šakelės (trečios eilės ašys);

4.2. **kamieno apimtis – ne mažesnė kaip 10–12 cm**;

4.3. **gatvių želdinimui – kamienas (stiebo dalis nuo šaknies kaklelio iki lajos, iki pirmųjų gyvų šakų) ne trumpesnis kaip 2,2 m**;

4.4. **šaknų žemės gumulas – ne mažesnis kaip 40–50 cm (sodinamiems su žemės gumulu).“**

1. „Dalis objekto priskiriama kultūros paveldui. Ar tiekėjai turi įsivertinti kokias nors su tuo susijusias išlaidas dėl archeologijos (pvz. žvalgomieji archeologiniai tyrimai ar kt.)? Jei taip, aiškiai nurodykite kokius tyrimus/paslaugas tiekėjai turi įvertinti į pasiūlymą.“

**Komisijos atsakymas:** Aiškinamajame rašte rašyta, kad buvo atlikti archeologiniai žvalgomieji tyrimai, archeologiniai tyrimai, ir rastas tik vienas radinys, kuris atiduotas Juškų muziejui. Žinoma, jeigu vykdant darbus bus rastas koks radinys, jis turi būti įformintas pagal reglamentus.

1. „Projekte numatyta įrengti ketinius liukus. Ar taikomas reikalavimas dėl logotipo atvaizdavimo ant liuko?“

**Komisijos atsakymas:** Reikalavimas dėl logotipo atvaizdavimo ant liuko sąlygose nebuvo numatytas.

1. „Lietaus nuotekų šalinimo dalies žiniaraščio 9 poz. numatytas esamų šulinių liukų nuleidimas/pakėlimas. Ar tikrai bus numatytas liukų nuleidimas (ženkliam nuleidimui lyginant su pakėlimu kaštai skiriasi kartais).“

**Komisijos atsakymas:** Esamų liukų pakėlimas/nuleidimas numatomas neženklus, išilginis profilis nuo esamo paviršiaus tik keliais cm skiriasi.

1. „Lietaus nuotekų šalinimo dalies žiniaraščio 9 poz. numatytas esamų šulinių liukų nuleidimas/pakėlimas. Patvirtinkite, jog šioje pozicijoje tiekėjai neturi įvertinti liukų keitimo.“

**Komisijos atsakymas:** Sąlygose nebuvo numatyta.

1. „Ar tiekėjai pasiūlyme gali vertinti standartinius kelio ženklų skydus iš cinkuotos skardos?“

**Komisijos atsakymas:** Gali.

1. „Susisiekimo dalies žiniaraščio skyriaus „Kiti įrengimo darbai“ 13 poz. numatyta įrengti 9 vnt. kelio ženklų. Išskaidyme 10 kelio ženklų. Jei nėra klaidos – nurodykite kurie kelio ženklai montuojami ant tos pačios atramos.“

**Komisijos atsakymas:** Nr.118 ,,Stati įkalnė“ ir Nr.304 ,,Ribojimas sunkiojo transporto“ perstatymas ant vieno stovo.

1. „Susisiekimo dalies žiniaraščio skyriaus „Sankasos įrengimo darbai“ 1, 2 ir 7 pozicijose numatyta II gr. gruntą atitinkamai kasti, perstumti buldozeriu ir išvežti. Ar šiose pozicijose numatytas grunto perstūmimas iš iškasų į pylimus? Jei taip, turėtų būti mažesnis grunto išvežimo kiekis. Jei ne, perstūmimo eilutė buldozeriu perteklinė. Patikslinkite darbų kiekius.“

**Komisijos atsakymas:** Eilutė perteklinė.

1. „Susisiekimo dalies žiniaraščio skyriaus „Sankasos įrengimo darbai“ 5 poz. numatytas žolių užsėjimas paskleidžiant 10 cm storio dirvožemio sluoksnį. Šie darbai numatyti iš esamo grunto objekte ar tiekėjai turi minėtą gruntą įsigyti? Ar grunto paskleidimas nesidubliuoja su skyriaus „Paruošiamieji ir ardymo darbai“ 5 pozicija?“

**Komisijos atsakymas:** Darbai numatyti ne iš esamo objekte grunto.

1. „Susisiekimo dalies žiniaraščio skyriaus „Kiti įrengimo darba“ 24 poz. numatytas vejos įrengimas. Ar vejos įrengimui reikia plotus sutvirtinti augaliniu gruntu (kokiu storiu)? Jei taip, šie darbai numatyti iš esamo grunto objekte ar tiekėjai turi minėtą gruntą įsigyti? Ar grunto paskleidimas nesidubliuoja su skyriaus „Paruošiamieji ir ardymo darbai“ 5 pozicija?“

**Komisijos atsakymas:** Vejos įrengimui užtenka h=6cm, pažeistose vietose panaudoti nustumtą augalinį gruntą.

1. „Susisiekimo dalyje numatyta betoninius bordiūrus įrengti ant C15/20 betono pagrindo. Ar tai techninė klaida ir tiekėjai turi vertinti C16/20 betono mišinį?

**Komisijos atsakymas:** Betonas  C16/20. Techninė klaida.

1. „Susisiekimo dalies žiniaraščio skyriaus „Dangos konstrukcijos įrengimas“ 7 poz. nurodyti du mato vienetai, tačiau tik vienas kiekis. Patikslinkite kiekį.

**Komisijos atsakymas:** m2/ m3 - 454/ 36,32.

1. „2022-06-14 atsakant į tiekėjų klausimus (Nr. 11) nurodėte, jog projekte numatytos trinkelės yra plytelės, kurių matmenys 375x375x80. Projekte taip pat yra numatytų trinkelių „su kauburėliais“. Ar šiai pozicijai tiekėjai gali vertinti 200x100x80 matmenų betonines trinkeles neregių vedimo/įspėjimo sistemai?

**Komisijos atsakymas:** Silpnaregiams ir neregiams skirtos trinkelės su kauburėliais turi atitikti standartus (kauburėlių aukštis, išdėstymas).

1. „Vykdant projekto apžiūrą pastebėta, kad esamos atraminės sienutės (jungiasi su šaligatviu) vietomis ženkliai pažeistos erozijos ir greičiausiai įrenginėjant šaligatvį galutinai nuvirs. Projekte jokių su tuo susijusių darbų numatyta nėra. Be sienučių šaligatvis su 0,5 m grunto peraukštėjimu nefunkcionuos. Ar už atraminių sienučių darbus esant poreikiui tiekėjams bus apmokama papildomai?“

**Komisijos atsakymas:** Kadangi užduotyje nebuvo numatyta atstatyti sienutės, duoti tik remonto darbams reikalingos medžiagos. Sienutei projektuoti reikalinga patikslinti topo, konstrukciją numatyti detaliau. Papildomų darbų įsigijimo sąlygos nurodytos pirkimo sąlygų 3 priedo „Sutarties projektas“ Bendrosios dalies 10.5.1. punkte.

1. „Projekte numatytas 2 medžių sodinimas. Nurodykite rūšį, dydį“.

**Komisijos atsakymas:**

**„**Mažalapės liepos.Sodmenys turi būti sveiki: be žaizdų, fizinių pažeidimų, kenkėjų ir grybinių ligų pakenkimų, puvinio, gyvybingi, antžeminė dalis ir šaknys fiziškai nesužaloti ir nepažeisti šalčio ar šalnų, nenuvytę.

Medžiai turi turėti prie stiebo pririštą etiketę, kurioje nenuplaunamais žymekliais įrašytas augalo lietuviškas ir lotyniškas pavadinimas, nurodytas atsparumas šalčiui, medžiams – kamieno apimtis (matuojama 1 m aukštyje nuo šaknies kaklelio, apjuosiant kamieną lanksčia matuokle 5 mm tikslumu), persodinimų skaičius ir šaknų gumulo dydis (sodinamiems su žemės gumulu) ar konteinerio talpa (pasodintiems konteineriuose).

Reikalavimai medžiams:

1. vienas tiesus kamienas. Kamieno kreivumas (didžiausias atstumas nuo kamieno iki prie jo priglaustos tiesiosios, matuojant 1 mm tikslumu) neturi būti didesnis kaip 23 mm;

2. taisyklinga, simetriška laja;

3. gerai susiformavusi šaknų sistema;

4. lapuočiams:

4.1. lajoje turi būti suformuotas skeletas, t. y. turi būti trijų eilių ašys: stiebas (pirmos eilės ašis), iš jo išaugusios šakos (antros eilės ašys) ir iš šių šakų išaugusios šakelės (trečios eilės ašys);

4.2. **kamieno apimtis – ne mažesnė kaip 10–12 cm**;

4.3. **gatvių želdinimui – kamienas (stiebo dalis nuo šaknies kaklelio iki lajos, iki pirmųjų gyvų šakų) ne trumpesnis kaip 2,2 m**;

4.4. **šaknų žemės gumulas – ne mažesnis kaip 40–50 cm (sodinamiems su žemės gumulu).“**

1. „Atsakymas į 3 kl. Nenurodyta, kurioje pozicijoje tai įsivertinti, nes vėliau gali kilti klausimų, ar rangovas teikdamas pasiūlymą, įsivertino minėtas išlaidas.“

**Komisijos atsakymas:** Reiktų įsivertinti atskira eilute skyriuje paruošiamieji ir ardymo darbai.

1. „Atsakymas į 5 kl. Armavimo tinklelis skirtas dangų sujungimui, ir nurodyti TRA GEOSINT ŽD 13 neatitinka keliamų reikalavimų šiam tinkleliui. Projekto autorius privalo pateikti techninius reikalavimus šiam tinkleliui, atsižvelgiant į apkrovas, dangos klasę ir kitus reikalavimus.“

**Komisijos atsakymas:**

|  |  |  |
| --- | --- | --- |
| **Savybė** | **Bandymo metodas** | **Vertės (min/maks įvertinus paklaidas)** |
| Plotinis tankis | LST EN ISO 9864 | ≥ 290 g/m2 |
| Maksimalus stipris tempiant  išilgai  skersai | LST EN ISO 10319 | ≥ 50 kN/m  ≥ 50 kN/m |
| Pailgėjimas esant didžiausiai apkrovai  išilgai  skersai | LST EN ISO 10319 | ≤ 3,0 %  ≤ 3,0 % |
| Stipris tempiant esant 2% pailgėjimui  išilgai  skersai | LST EN ISO 10319 | ≥ 38 kN/m  ≥ 40 kN/m |
| Būdingasis kiaurymės matmuo  ilgis x  plotis y | - | 20≤ x <35 mm  20≤ y <35 mm |
| Minkštėjimo temperatūra | - | ≥ 850 ˚C |
| Medžiagos žaliava | - | Stiklo pluoštas |
| Papildomos savybės | Geokompozitas turi būti sudarytas iš stiklo pluošto geotinklo, kurio akutės yra užpildytos stiklo pluošto geotekstile (38 g/m2). Geokompozitas turi būti impregnuotas bitumu. | |

1. „Atsakymas į 7 kl. Vietą, į kurią reikia išgabenti medžius, nurodo perkančioji organizacija, pateikdama atsakymą visiems pirkimo dalyviams viešai, per CVP IS. Kiekvienas pirkimo dalyvis, klausdamas individualiai seniūnijoje, gali gauti ne vienodus atsakymus.“

**Komisijos atsakymas:** Medžius pasiims Vilkijos seniūnija.

1. „Atsakymas į 14 ir 23 kl. Nurodykite visiems  pirkimo dalyviams vienodą konkrečią vietą ar vietas, į kurias reikės išgabenti statybines atliekas, frezuotą asfaltbetonį nereikalingą atliekamą gruntą. Kiekvienas pirkimo dalyvis, klausdamas individualiai seniūnijoje, gali gauti ne vienodus atsakymus.“

**Komisijos atsakymas:** Statybines atliekas, frezuotą asfaltbetonį, atliekamą gruntą išgabenti 5-10 km nuo statybų vietos. Derinti su Vilkijos seniūnu.

1. „Atsakymas į 15 kl. Nenurodyta, kurioje pozicijoje įsivertinti sandarinimo juostos įrengimą, nes vėliau gali kilti klausimų, ar rangovas teikdamas pasiūlymą, įsivertino minėtas išlaidas.“

**Komisijos atsakymas:** Įsivertintiprie kelio bortų įrengimo.

1. „Apklausus gamintojus Lietuvoje bei greta esančiose šalyse, plytelių 37,5×37,5×8 cm, skirtų neregiams neradome. Ar galima neregių vedimo sistemos įrengimui naudoti trinkeles 20×10×8 cm, arba nurodykite gamintoją (tiekėją) , kuris gali pateikti reikalaujamas plyteles neregiams.

**Komisijos atsakymas:** Neregių vedimo trinkelių duomenys pateikti projekte. Galima naudoti 20x10x8 cm.

1. „Projekto susisiekimo dalies darbų kiekių žiniaraštyje skyriuje "Dangos konstrukcijos įrengimas" 3 pozicijoje nurodytas apsauginio šalčiui atsparaus sluoksnio įrengimas – birių mineralinių medžiagų mišinys, kai kl≥1·10-5 m/s, **h=37cm** **7360 m2** arba **2723 m3**. Tačiau 2723 m3 : 7360 m2 = 0,356 m storis, kai įvertinus pokyčius viražose  apsauginio šalčiui atsparaus sluoksnio storis turi būti kiek didesnis nei 37 cm. Be to 1 pozicijoje pateiktas skaldos 0/45 iš nesurištojo mišinio sluoksnio įrengimas, kai h=20cm **7630 m2**. Prašome pataisyti apsauginio šalčiui atsparaus sluoksnio įrengimo apimtis kvadratiniais ir kubiniais metrais.“

**Komisijos atsakymas:** Apsauginio šalčiui atsparaus sluoksnio įrengimas – birių mineralinių medžiagų mišinys, kai kl≥1·10-5 m/s, h=37cm:   turi būti 8393m2 arba 3105m3.

1. „Projekto susisiekimo dalies darbų kiekių žiniaraštyje skyriuje „Dangos konstrukcijos įrengimas“ 5 pozicijoje nurodytas Šalčiui nejautraus sluoksnio įrengimas – smėlis, kai kl≥1·10-5 m/s, h=20cm (šaligatviui) 3377 m2 arba 6754 m3. Prašome pataisyti darbų kiekį kubiniais metrais.“

**Komisijos atsakymas:** Šalčiui nejautraus sluoksnio įrengimas – smėlis, kai kl≥1·10-5 m/s, h=20cm (šaligatviui)  turi būti 3377 m2 arba 675,4 m3.

1. „Projekto susisiekimo dalies darbų kiekių žiniaraštyje skyriuje „Dangos konstrukcijos įrengimas“ 6 pozicijoje nurodytas Žvyro 0/32 pagrindo iš nesurištojo mišinio sluoksnio įrengimas, kai h=20cm (šaligatviui) 3377 m2 arba 6754 m3. Prašome pataisyti darbų kiekį kubiniais metrais.“

**Komisijos atsakymas:** Šalčiui nejautraus sluoksnio įrengimas – smėlis, kai kl≥1·10-5 m/s, h=20cm (šaligatviui)  turi būti 3377 m2 arba 675,4 m3.

1. „Projekto susisiekimo dalies darbų kiekių žiniaraštyje skyriuje „Dangos konstrukcijos įrengimas“ 4 pozicijoje nurodytas betono trinkelių įrengimo darbų  h=8cm ant skaldos atsijų 0/4  pagrindo h=3cm (šaligatviui) kiekis 3070 m2, iš jų su kauburėliais 69,5 m2. Prašome patikslinti, ar 3070 m2 yra bendras rengiamų trinkelių kiekis.“

**Komisijos atsakymas:** Bendras rengiamų trinkelių kiekis 3070m2.

1. „Projekto susisiekimo dalies darbų kiekių žiniaraštyje skyriuje „Dangos konstrukcijos įrengimas“ 5-6 pozicijose nurodytas pagrindų įrengimo plotas 3377 m2, tačiau jis yra didesnis nei pateiktas 4 pozicijoje betono trinkelių įrengimo darbų  h=8cm ant skaldos atsijų 0/4 pagrindo h=3cm (šaligatviui) kiekis (3070 m2).

**Komisijos atsakymas:** Pagrindai rengiami ir po bortais, todėl plotis didesnis.

**Šie Pirkimo dokumentų paaiškinimai/patikslinimai yra neatskiriama Pirkimo dokumentų dalis.**