|  |  |  |  |  |
| --- | --- | --- | --- | --- |
| Tiekėjams  *Siunčiama CVP IS elektroninėmis priemonėmis* |  |  | 2022-07-15 |  |

Kauno rajono savivaldybės administracijos sudaryta Nuolatinė viešųjų pirkimų komisija (toliau – Komisija), atlikdama pirkimo „Projekto „Kauno gatvės, Vilkijos m., Vilkijos sen., Kauno r. sav., kapitalinis remontas“ rangos darbų pirkimas“ (toliau – Pirkimas) procedūras, 2022 m. liepos 15 d. posėdyje, nagrinėjo CVP IS elektroninėmis priemonėmis gautus tiekėjų klausimus ir pateikia atsakymus į juos:

1. **TIEKĖJO KLAUSIMAS**

Gal galite nurodyti šio pirkimo biudžetą?

**KOMISIJOS** **ATSAKYMAS**

Komisija nutarė pirkimo biudžeto neatskleisti

**2 TIEKĖJO KLAUSIMAS**

Ar kertamų medžių atkuriamoji vertė nurodyta su PVM?

**KOMISIJOS ATSAKYMAS**

Kertamų medžių atkuriamoji vertė nurodyta be PVM.

**3.TIEKĖJO KLAUSIMAS**

Ar reikės pateikti darbų kiekių žiniaraščius su pasiūlymu ar pasirašius sutartį? Jei taip - prašome pateikti žiniaraščius excel formatu.

**KOMISIJOS ATSAKYMAS:**

Tiekėjas kartu su pasiūlymu privalo pateikti pirkimo objekto, nurodyto pirkimo sąlygų 2.1. punkte, įkainotą Veiklų sąrašą (pirkimo sąlygų 1 priedas). Pirkimo objekto lokalinių sąmatų, sudarytų pagal paties tiekėjo parengtus sąnaudų kiekių žiniaraščius, tiekėjui kartu su pasiūlymu pateikti nereikia. Lokalines sąmatas turės pateikti tik tas tiekėjas, kurio pasiūlymas bus pripažintas laimėjusiu viešąjį pirkimą, per 10 dienų nuo abiejų šalių pirkimo sutarties įsigaliojimo dienos. Jeigu tiekėjas pirkimo procedūrų metu pateiks savo sudarytas lokalines sąmatas, jos nebus vertinamos.

**4.TIEKĖJO KLAUSIMAS**

10 ir 31 atsakymai dėl archeologinių tyrinėjimų. Jei vykdant darbus bus aptikti radiniai, ir bus reikalingi papildomi archeologiniai tyrinėjimai - kas juos finansuos - Rangovas ar Užsakovas?

**KOMISIJOS ATSAKYMAS**

Šių darbų negali finansuoti Rangovas. Tokiu atveju turi būti surašytas atitinkamas Rangovo ir Užsakovo dokumentas, pagal jį Rangovas pateikia darbų sąmatą.

**5.TIEKĖJO KLAUSIMAS** 15 atsakymas dėl sandarinimo juostos prie bortų. Ar galima šį darbą išskirti atskira eilute?

**KOMISIJOS ATSAKYMAS**

Taip, galima.

**6.TIEKĖJO KLAUSIMAS**

34 atsakymas dėl šulinių liukų. Norime pasitikslinti ar teikiant pasiūlymą tiekėjui nereikia vertinti naujų liukų įrengimo ar bus galima panaudoti esamus?

**KOMISJOS ATSAKYMAS:**

Esamų liukų panaudoti neįmanoma, nes keičiami visi šuliniai, neatitiks senų liukų diametrai, liukai numatomi ,,plaukiojamo“ tipo, žiūrėkite darbų kiekių žiniaraštį.

**7.TIEKĖJO KLAUSIMAS**

37 atsakymas dėl perteklinės eilutės. Ar teikiant pasiūlymą Sankasos įrengimo darbų 2 eilutę (perstūmimas buldozeriu) nevertinti?

**KOMISIJOS ATSAKYMAS**

Jeigu manote, kad tokių darbų neatliksite, nevertinkite.

**8.TIEKĖJO KLAUSIMAS**

Elektrotechnika (ATR20-106-TDP-E). Atkreipiame dėmesį, kad suprojektuoti gatvės apšvietimo šviestuvai parinkti neekonomiškai. Atlikus skaičiavimus nustatyta, kad projektinės situacijos apšvietos reikalavimai gali būti išpildyti su per pus mažesne galia, t. y. vietoj 80W/10000lm užtektų 38,5W/5334lm šviestuvo. Taip pat skaičiavimuose naudotas 0,67 „maintenance factor“, vietoj standartinio 0,8. Be to, pėsčiųjų perėjų apšvietimas skaičiavimais nepagrįstas, neaišku, ar šviestuvo galia parinkta tinkamai. Prašome atsižvelgti į Europos Sąjungos prioritetus mažinti energijos suvartojimą bei vartoti energiją efektyviai ir pakeisti projektinius šviestuvus į tokius, kurie atitinka minimalius apšvietos reikalavimus.

**KOMISIJOS ATSAKYMAS**

Aiškinamajame rašte yra tokia pastraipa : Rengiant DP arba prieš atliekant montavimo darbus Rangovas turi atlikti apšviestumo skaičiavimus naudojant pasirinktus konkrečius šviestuvus. Turi būti parinkti tokio galingumo šviestuvai, kurie užtikrintų keliamus M4 klasės reikalavimus keliui ir P3 klasės reikalavimus takui.

Galima naudoti ir mazesnio galingumo sviestuvus, svarbu isgauti M4 ir P3.

*Šis Pirkimo dokumentų paaiškinimas/patikslinimas yra neatskiriama Pirkimo dokumentų dalis.*

Nuolatinė viešųjų pirkimų komisija